पाएं अपने शहर की ताज़ा ख़बरें और फ्री ई-पेपरडाउनलोड करें
बिहार विधान परिषद के पूर्व उपसभापति -सह- राजद के प्रदेश उपाध्यक्ष सलीम परवेज ने अपने पद और पार्टी की सदस्यता से मंगलवार को इस्तीफा दे दिया। उन्होंने यह कदम पूर्व सांसद डॉ. मोहम्मद शहाबुद्दीन के असामयिक निधन के बाद उत्पन्न स्थिति के बाद उठाया है। उन्होंने करीमचक स्थित अपने आवास पर आयोजित प्रेसवार्ता में इसकी घोषणा करते हुए कहा कि डॉ. शहाबुद्दीन राष्ट्रीय जनता दल के संस्थापकों में से रहे हैं। उन्होंने न केवल पार्टी के गठन में भूमिका निभाई बल्कि लालू और राबड़ी के नेतृत्व में बिहार में स्थापित होने वाली सरकारों के गठन में विपरीत परिस्थितियों में भी सक्रिय एवं महत्वपूर्ण रोल अदा किया। राजद के एमवाई समीकरण के आधार को एकजुट करने में वे एक महत्वपूर्ण कड़ी थे।
व्यक्तिगत तौर पर उन्होंने कभी धर्म के आधार पर राजनीति नहीं की और न कभी उसका समर्थन किया। माले- नक्सल आदि शक्तियों का विरोध और मजबूरों की रक्षा के लिए सदा वे चट्टान की तरह खड़े रहे। तमाम राजनीतिक विरोधों और विवादों के बावजूद उनकी छवि रॉबिनहुड की रही। उन्होंने अपना संपूर्ण राजनैतिक जीवन राजद को सींचने में अर्पित कर दिया। मालूम हो कि शनिवार को दिल्ली के दीनदयाल उपाध्याय अस्पताल में इलाज के दौरान मो. शहाबुद्दीन की मौत हो गई थी। शव को सुपुर्दे खाक के लिए एम्बुलेंस से जदीद कब्रिस्तान लाया गया था। बताते हैं कि प्रशासन द्वारा 20 लोगों को ही सुपुर्दे खाक में शामिल होने की अनुमति दी गई थी।
शहाबुद्दीन के निधन की जांच की मांग की
पार्टी के इस रवैया से मैं अत्यंत दुखी व मर्माहत होकर विरोध स्वरुप अपने प्रदेश उपाध्यक्ष के पद एवं प्राथमिक सदस्यता से तत्काल इस्तीफा दे रहा हूं। उन्होंने राज्य व केंद्र सरकार से शहाबुद्दीन के निधन की जांच की मांग की। इस मौके पर पार्टी के युवा नगर अध्यक्ष मो. आसिफ खान, अल्पसंख्यक जिला उपाध्यक्ष अब्दुल फारूक राईन युवा जिला महासचिव सरवर हुसैन आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn